Folketing
2007-02-22

Jeg vil godt spørge Venstres ordfører, om Venstres ordfører kan forklare mig, hvad forskellen er på et byggemarked og en tømmerhandel. De sælger jo begge to søm og skruer, beslag og gulvbrædder og den slags ting, men med lovforslaget her er det jo sådan, at den ene må have ubegrænset plads, hvorimod den anden kun må have maksimum 2.000 m2 . Kan man forklare mig forskellen, og ville man eventuelt være åben for, at man igen kunne kigge på, hvilke butikker det er, der ligesom skal være, man kan sige, særligt pladskrævende? Jeg mener, at der er et hul i loven, som den er lagt frem her. Hvad med tæppebutikkerne? Man skal have mange ruller, og man skal have mange gulvbelægninger til at ligge i sine butikker. Er det ikke en type, som Venstres ordfører kan se er særligt pladskrævende, eller regner man kun med, at det er ligesom herovre i København, at man handler med et par enkelte tæpper, og så må forbrugerne bare nøjes med det? (Kort bemærkning).